רות רפפורט

רות רפפורט (ידועה גם בשם העט יונה ספיר; נולדה באוגוסט 1984, אב תשמ"ד בבני ברק) היא סופרת, עורכת ותסריטאית חרדית ישראלית. רפפורט כותבת ספרי ילדים, נוער, נשים וספרי מתח. את ספרי המתח כותבת רפפורט תחת שם העט "יונה ספיר", זאת על מנת ליצור בידול בין שתי הסיגנונות של כתיבתה, עם זאת, יש כמה ספרי מתח שיצאו תחת השם רות רפפורט, כמו הספר "כחול עמוק יותר", "חללית בהתרסקות" ועוד. רפפורט נשואה ליצחק (איש נדל"ן) ואם לשמונה ילדים. מתגוררת בבני ברק. היא משתייכת לחסידות גור, ובצעירותה למדה במוסדות החסידות בבני ברק. רפפורט כתבה עשרות ספרים למגזר החרדי; ספרי ילדים, ספרי נוער, ספרי נשים וספרי מתח. מרבית ספריה התפרסמו לפני צאתם במגוון עיתונים ומגזינים: בקהילה, משפחה, המודיע, זרקור, הדרך, יתד נאמן, בשעה טובה, עולם החסידות, מרווה לצמא, אתר הידברות, ועוד. מרבית ספריה תורגמו לאנגלית וחלקם תורגמו ליידיש ולצרפתית. בין ספריה המפורסמים תחת השם רות רפפורט: סדרת הספרים "21 בבית אחד", "חללית בהתרסקות" ועוד. כרכים 5 ("בבית החדש") ו-13 ("ברחה לנו כבשה") בסדרת הספרים "21 בבית אחד" עובדו לסרטים אותם רפפורט הפיקה. ספרה "בגלל הלחן ההוא" עובד למספר הצגות בישראל ובחו"ל. את ספריה בעברית מוציאה לאור באמצעות רשת הספרים וההוצאה-לאור "אור החיים". ספריה באנגלית יוצאים באמצעות "מכון תפוצה" ובעבר באמצעות "המודיע". להלן הספרים שכתבה תחת השם רות רפפורט: נשים לא אשאיר אותך לבד הפרקליט חומות בגלל הלחן ההוא חלון לעולם אחר כל ילד צריך מקום זכור שהייתי לרקוד בגשם שומרת הזיכרון הולכת בשבילה סדרות הילדים מקצה המחנה האנשים מקצה המחנה אלמונית מקצה המחנה אין מקום לשתיים מקום לשתיים נוער מה שרציתי להיות הרפתקה בג'ונגל (ספר המשך של "מה שרציתי להיות") חללית בהתרסקות כחול עמוק יותר גבולות שחורים ילדים שלושים ואחד בספר אחד עשרים ואחד בבית אחד – 15 כרכים עשרים ואחד בבית אחד עשרים ואחד בבית אחד טסים לאנגליה מגלים את אנגליה מחליפים תפקידים משפחה בשיפוצים בבית החדש במסע של טעות מחפשים עקבות תוכנית חיסכון היום הארוך ביותר מטיילים בארץ משפחה בתפזורת מגשימים חלומות ברחה לנו כבשה גשם של הפתעות אורחת פורחת רפפורט כתבה שלושה ספרים ושתי סדרות (סדרת מתח וסדרת פנטזיה) תחת שם העט "יונה ספיר". משפט שדה – ספר מתח העוסק בצעיר ישראלי שנאלץ להתמודד עם המאפיה האיטלקית. המצולע – ספר מתח העוסק בסוכן-על שבכוחו להכריע את מלחמת העולם השנייה. עלילת הספר מתרחשת בתקופת השואה. במרכז העלילה עומד אדם מסתורי בעל כוחות אגדיים, המכונה "המצולע", ומבקש לאלץ את בעלות הברית לצאת לעזרת אחיו היהודים, ולהפציץ את מחנה ההשמדה אושוויץ. במקביל נפרסת עלילה של חיים יהודיים בגטו, מזוויות שונות: בנות בית יעקב לצד סוציאליזם, תלמידי ישיבות לצד פרטיזנים, ילדים השורדים בכוחות עצמם לצד אומנים עדיני נפש. גיבור הסיפור עומד בראש משפחה יהודית בגטו, ובסופה זוכה להיפגש עם חלק מילדיו ששרדו את התופת. סוף העולם דרומה – עלילת הספר מתרחשת ברובה באנטארקטיקה. הספר התפרסם בהמשכים במגזין המוסף לנשים של "יתד נאמן", "קטיפה", ויצא לאור בשנת תשפ"ג. ערך מורחב – מרגל להשכרה סדרת המתח "מרגל להשכרה" שהתחילה לצאת לאור בשנת 2014, עוסקת בסיפורו של סוכן המוסד אייל גלבוע, שבדומה לגיבור הספר "המצולע", ניחן בכוחות-על בלתי רגילים. בספרים בסדרה ישנו מוטיב חוזר בו ארגונים שונים מנסים לסחוט את אייל לבצע עבורם משימות קצה שרק הוא מסוגל לבצעם. אייל מלהטט בין ערכיו לבין המשימות המוטלות עליו בהצלחה לא מועטה. 7 מספרי הסדרה תורגמו לאנגלית. הספרים בסדרה הם: אויב באדמת ידיד – הספר הראשון בסדרה, בו נחשד אייל בהיותו סוכן כפול, ומתכננה של חטיפת ראש הממשלה אריה להב. יצא לאור בשנת 2014. מבוקש – הספר השני בסדרה, בו אייל נאבק למען הצלת חייו של בן דודו שמעיהו. יצא לאור בשנת 2015. לוחמי הצללים – הספר השלישי בסדרה. בספר מסופר על ארגון חשאי שמטרתו היא ליצור שלום עולמי, המכונה "אחוות מלאכי השלום". הארגון מבצע את פעולותיו בניגוד לחוק, ואייל גלבוע נשלח על ידי המוסד להיות שתול בארגון הסודי ולחלץ משם מידע אודות ראשיו, הוא נתפס, ומאולץ לצאת למשימת חיסול. יצא לאור בשנת 2017. התנקשות – הספר הרביעי בסדרה, המהווה המשך ישיר לספר הקודם, בו מתוארות עלילותיו של המרגל אייל גלבוע באוקראינה במרדף אחר אוליגרך רוסי בשם דימיטרי רובנוב, בשליחות שנכפתה עליו על ידי ארגון "אחוות מלאכי השלום". לאחר שהוא מואשם ברצח האוליגרך שלא באשמתו - הוא ובנו נחטפים על ידי אלמוניים, ואייל נדרש לחטוף את נשיא ארצות הברית על מנת שהוא ובנו יחזרו הביתה בשלום. יצא בשנת 2018. שתול – הספר החמישי בסדרה, בו אייל גלבוע מנסה ומצליח להציל את גיסו גידי, שהסתבך עם מאפיה מסוכנת בקובה. יצא לאור בשנת 2019. טווח אפס – הספר השישי בסדרה, בו אייל גלבוע מסתבך בקונפליקט הגורם לו להתלבט בין נאמנות למדינתו לבין נאמנות למשפחתו. יצא לאור בשנת 2020. דם קר – הספר השביעי בסדרה, בו אייל גלבוע שובר את כל המוסכמות, ומגלה כוחות אדירים כדי להציל את חברו הטוב, אלי, משבי בסוריה שהוא עצמו יצא ממנו 15 שנה לפני. יצא לאור בשנת 2021. מגן אנושי – הספר השמיני והאחרון בסדרה, בו אייל גלבוע מנסה לחיות חיי שגרה ועובד כמאבטח בבית ספר אך מסתבך בפרשיית חטיפה בין שתי טריאדות בסין ובסוף חוזר לישראל. יצא לאור בשנת 2022. סדרת הפנטזיה "דופליקטים" שהחלה לצאת לאור בשנת 2023, עוסקת בקורותיו של בחור חרדי בשם דֶניאל (דֶנִי) הארט, 60 שנה אחרי "המהפכה הגדולה" – פיצוץ גרעיני שהתרחש במרכז כדור הארץ הגורם להתייבשות הים ולשינויים דרסטיים בעולם, בהם חלוקת העולם לחמש מדינות. בשל השתייכותו למסדר ה-"דוּפְּלִיקֶטִים", לדני כוחות על שונים, אותם ירש מאימו. התגלות – הספר הראשון בסדרה בו דני מגלה את כוח העל שלו ואת השתייכותו למסדר הדופליקטים. הוא משתתף בתוכנית כלל עולמית לבחורים צעירים הנקראת 'שנת ההתגלות', בה משתתפים 200 צעירים מרחבי העולם, שנשלחים למשימות ברחבי העולם. באמצע המשימה הוא נתקל בזירו הנבל ולאחר שהוא ניצל ממנו הוא מקבל את המשימה הדופליקטית הראשונה שלו – לחשוף את מניעיו של זירו. דני מציל את חבריו לתוכנית מזירו ואנשיו, ולאחר ביצוע משימתו הדופליקטית, מקבל כוח על חדש – כוח הזמן. הוא מבקש מהמועצה העליונה להחליף את כוח הזמן בכוח האש ונענה. בסיום הספר זירו מחסל את המאסטר של מסדר הדופליקטים, טהולא. קייזר יורש אותו ומתחילה מלחמת הדופליקטים. זירו משיג את תליון ההקסגונום ואת כדור הטונגו (אבי כוחות-העל הדופליקטיים) ומקבל את כוחות הדופליקטים. אתר האינטרנט הרשמי של יונה ספיר ישראל פלר, יונה ספיר בראיון חג בלעדי: “עלילה מעולה תרתק גם ילדי קומיקס”, באתר ביזנעס, ‏25 במרץ 2021 נ. ארי, השפן, הכובע, הקהל, קראט, י"ד ניסן תשפ"ג, עמ' 118–120 ארי טננבוים, ‏סיפור עסיסי, קומיקס והשראה • סופרים חרדים חושפים את כל הסודות, באתר כיכר השבת, 15 ביוני 2023 יוגב כרמל, ‏האימא ל-8 שמשגעת את החברה החרדית – ולא מוכנה שנראה אותה, באתר ‏מאקו‏, 7 בספטמבר 2023 21 ילדים, 10 ספרים, סופרת אחת - ראיון באתר הידברות ספרי רות רפפורט באתר "אלתר ספרים" רות רפפורט באתר הידברות רשימת ספרי רות רפפורט באתר סימניה יונה ספיר, באתר פרוג - דף הבית של היוצרים החרדים מידע על רות רפפורט בקטלוג הספרייה הלאומית רות רפפורט, באתר ארכיון הסרטים הישראלי בסינמטק ירושלים ארי טננבוים, ‏סיפור עסיסי, קומיקס והשראה • סופרים חרדים חושפים את כל הסודות, באתר כיכר השבת, 15 ביוני 2023 נ. ארי, השפן, הכובע, הקהל, קראט, י"ד ניסן תשפ"ג, עמ' 120 יוגב כרמל, ‏האימא ל-8 שמשגעת את החברה החרדית – ולא מוכנה שנראה אותה, באתר ‏מאקו‏, 7 בספטמבר 2023 מגזין קול פליי, גיליון 36 עמ' 45 עשרים ואחד בבית אחד - הסרט, באתר מרכז הבמה ברחה לנו כבשה - עשרים ואחד בבית אחד הסרט, באתר מרכז הבמה